**În seara de ajun**

*George Ioniţă*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

în seara de ajun

aș vrea să fiu iar copilul sfios

vestindu-L pe Cel bun

pe domnul Hristos

să mă văd alergând

pe ulițe ninse

la porți colindând

cu felinare aprinse

să-nfrunt gerul de afară

și aerul rece de iarnă polară...

dar cui îi pasă în astă seară

când renii din ceruri coboară

#

e noapte și e târziu

luna se-nalță prelungă

copilul de ieri n-am să mai fiu

doar timpul o să mă ningă...